  Виталий Пронин 24-тӥ феврале «Огъя Россия» партилэн Удмуртиысь ёзэзлэн секретарезлэсь ужзэ быдэсъясь Владимир Невоструев кивалтэм улсын ортчиз партилэн оргкомитетэзлэн кенешез.Ӝутэмын вал кӧня ке ужпумъёс. Пӧлазы - Кун Думае матэктӥсь быръёнъёс. Кенеше пыриськисьёс эскеризы «Огъя Россия» партилэн нимыныз быръёнъёсы ӵектӥськись Валерий Бузиловлэсь кандидатуразэ. Али со Кун Кенешысь Экономикаын политикая, промышленностья но инвестициосъя ялан ужась комиссиен кивалтэ.Оргкомитетлэн кенешаз  пыриськисьёс Бузиловез юанъёсын трос ӧз ёртэ, со понна куаразэс огкылысь сётӥзы.Владимир Невоструев сӥзиз кандидатлы праймериз пыр ӟеч потыны. Пусйиз, партия пушкын куара  сётон пыр, Кун Думае кандидатъёс гинэ ӧвӧл, муниципал ёросъёсы, поселениосы депутатэ кандидатъёс но потозы. Угось вань та быръёнъёс одӥг нуналэ, туэ сентябре, ортчозы.- Валтӥсь ужпум: астэ гинэ ӧвӧл, партиез, солэсь луонлыкъёссэ возьматоно, республикаямы но Россиын ужаменыз тодматоно. Куаразэ сётэм сяна, праймериз дыръя калык пӧртэм юанъёсын мед вазиськысал, дэмланъёссэ мед сётысал. Со дэмланъёсты пыртыны луысал «Огъя Россия» партилэн быръёнъёсъя программаяз, - пусйиз Владимир Невоструев.Елена Васильева    